Záznam o hlasovaní per rollam

Prítomní: Mgr. Eva Bacigalová, Emília Kurucová, Mgr. Jozef Matúšek, Ing. Petra Kurhajcová, Silvia Pilková, PaedDr. Mária Barancová, Mgr. Boris Čechvala, Mgr. et Mgr. Marek Machata, Ing. arch. Lucia Štasselová, Ing. Hana Turčániová

V súvislosti s preventívnymi opatreniami na elimináciu rizika šírenia nákazy ochorením COVID-19  predsedníčka komisie Mgr. Eva Bacigalová zvolala zasadnutie Komisie sociálnych služieb per rollam.   

Hlasovania per rollam do 05.02.2021 sa zúčastnilo 10 členov Komisie sociálnych služieb.

Program:
1. Návrh všeobecne záväzného nariadenia mestskej časti Bratislava – Ružinov č. ....... zo dňa ......... o určení školského obvodu základných škôl v zriaďovateľskej pôsobnosti mestskej časti Bratislava -Ružinov

Výsledky hlasovania per rollam

1 Návrh všeobecne záväzného nariadenia mestskej časti Bratislava – Ružinov č. ....... zo dňa ......... o určení školského obvodu základných škôl v zriaďovateľskej pôsobnosti mestskej časti Bratislava -Ružinov

Mestská časť Bratislava - Ružinov v súlade s platnou legislatívou určí svojím všeobecne záväzným nariadením školský obvod pre základné školy, ktorých je zriaďovateľom. Kapacitné možnosti škôl v súvislosti s pribúdajúcim počtom obyvateľstva neboli vždy rovnomerne vyvážené. Z uvedeného vyplynulo, že pôvodné začlenenie ulíc Ružinova do školských obvodov vyžaduje zmenu. Mestská časť hľadala rôzne alternatívy. Inšpiráciou pri navrhovanom kroku bolo mesto Trenčín, ktoré riešilo podobný problém vytvorením jedného školského obvodu. Na základe vyššie uvedeného odbor školstva konzultoval prostredníctvom Ing. Michala Gašaja, PhD., zástupcu starostu mestskej časti Bratislava - Ružinov, efektivitu riešenia s mestom Trenčín. Výsledkom rokovaní je, že mestská časť Bratislava - Ružinov pristúpila k návrhu na vytvorenie jedného spoločného školského obvodu pre všetky základné školy v jej
zriaďovateľskej pôsobnosti mestskej časti Bratislava - Ružinov. Návrh všeobecne bol vypracovaný v spolupráci s právnym odborom. Základné školy budú pri prijímaní žiakov na plnenie školskej dochádzky, podľa kapacitných možnosti školy, zohľadňovať vzdialenosť bydliska žiaka od školy. Je predpoklad, že týmto krokom sa zjednoduší prístup k zabezpečeniu plnenia povinnej školskej dochádzky pre všetkých rezidentov v danom veku.
KSSl prijala stanovisko k 
Návrhu všeobecne záväzného nariadenia mestskej časti Bratislava – Ružinov č. ....... zo dňa ......... o určení školského obvodu základných škôl v zriaďovateľskej pôsobnosti mestskej časti Bratislava -Ružinov

Komisia schvaľuje návrh materiálu a navrhuje MZ jeho odsúhlasenie.

Hlasovanie: 10 za, 0 proti, 0 sa zdržalo

Predseda komisie: Mgr. Eva Bacigalová, v.r.
Zapísala: Monika Repášová